***Časový harmonogram preventívnych aktivít***

***na školský rok 2017/2018***

***September***

* vypracovanie plánu práce koordinátora prevencie sociálno-patologických javov
* uskutočnenie ankety „ Ako odhaliť užívanie drog“ vo vybraných triedach 1. ročníka na zistenie skúseností žiakov s užívaním drog
* pre triednych učiteľov prvého ročníka pripraviť na triedne schôdze rodičov informačný leták o včasnom rozpoznaní užívania návykových látok a kontaktné adresy odborníkov a centier v oblasti drogovej prevencie
* aktualizácia informačnej nástenky s tematikou prevencie sociálno-patologických javov

***Október***

* uskutočnenie dotazníka v triedach 1. ročníka s cieľom predchádzať a riešiť šikanovanie
* vyhodnotenie uskutočnenej ankety na zistenie skúseností žiakov s užívaním drog a informovanie kolegov o zistených skutočnostiach
* v zmysle úloh vyplývajúcich zo **Stratégie prevencie kriminality** zorganizovať besedu s pracovníkom Mestskej polície v Komárne na tému **„Trestnoprávne povedomie mladistvých, prevencia kriminality"** - pre žiakov 1. ročníka
* účasť naedukačných aktivitách v prevencii sociálno-patologických javov pod názvom **Prevencia v praxi** organizované Regionálnym osvetovým strediskom v Komárne v spolupráci s Národným osvetovým centrom v Bratislave:

- **Násilie v škole (šikanovanie) možnosti pomoci**  – pre žiakov I. A triedy,

- **Kult tela a vznik porúch príjmu potravy u dospievajúcich dievčat** - pre dievčatá I. A a III. A tried

- **Riziká a ohrozenia internetu** – pre žiakov I. A a III. A tried

* zorganizovať besedu s preventistkou OR PZ v Komárne s názvom **„Agresívne, problémové správanie, šikanovanie, kyberšikanovanie“** – 1. ročník
* príprava nástenky k 1. októbru, ktorý je OSN vyhlásený za **Medzinárodný deň starších ľudí a seniorov** s cieľom zvyšovať úctu žiakov voči nim

***November***

* žiakov informovať o linkách dôvery a protidrogových linkách mladých
* vyhodnotenie uskutočneného dotazníka o šikanovaní a informovanie kolegov o zistených skutočnostiach
* v súlade s **Národnou protidrogovou stratégiou** pripríležitosti **Európskeho** **týždňa boja proti drogám** zorganizovať nasledovné preventívne aktivity: premietnutie filmu „Piko“ (pre žiakov tried s VJS), besedu s pracovníčkou Regionálneho úradu verejného zdravotníctva v Komárne na tému **„Prevencia fajčenia a alkoholizmu“**
* zorganizovať besedu s pracovníčkami CPPPaP v Komárne na tému **„Vzťahy v triede“ –** pre III. CM triedu
* príprava nástenky k **Medzinárodnému dňu nefajčenia**

***December***

* v zmysle úloh **Národného programu prevencie HIV/AIDS** zapojenie sa do celoslovenskej kampane **Červené stužky**: príprava **nástenky** na danú tému, nosenie červených stužiek žiakmi a učiteľmi školy, premietnutie **filmu Anjeli**, zorganizovanie besedy s pracovníčkou Regionálneho úradu verejného zdravotníctva v Komárne na tému **„Sex, AIDS, vzťahy“**

***Január***

* zorganizovaťbesedu s preventistkou OR PZ v Komárne na tému **„Domáce násilie“**

***Február***

* zorganizovať besedu s pracovníkmi CPPPaP v Komárne na tému **„Duševné zdravie na stredných školách“** (cyklus 4 témy)
* zorganizovať besedu na tému **„Extrémizmus“** uskutočnenú preventistkou OR PZ v Komárne
* zorganizovať besedu s gynekológom na tému **„Plánovanie rodičovstva “** pre dievčatá školy

***Marec***

* zorganizovať besedu na tému **„Nelátkové závislosti“** uskutočnenú preventistkou OR PZ v Komárne
* príprava nástenky k **Medzinárodnému dňu boja proti rasovej diskriminácie**

***Apríl***

* v rámci **Národného programu boja proti obchodovaniu s ľuďmi** zorganizovať besedu s pracovníčkami CPPPaP **o rizikách práce v zahraničí a prevencii pred neľudským zaobchádzaním a otrockou prácou** pre žiakov 4. ročníka a pre 2. ročník nadstavbového ročníka
* príprava nástenky na tému **boj proti obchodovaniu s ľuďmi**

***Máj***

* v zmysle úloh vyplývajúcich zo **Stratégie prevencie kriminality** zorganizovať besedu s pracovníkmi Policajného zboru na tému **„Právne povedomie detí a mládeže“**
* V súlade s Európskym politickým rámcom Zdravie 2020 a Akčným plánom prevencie obezity na roky 2015 – 2025 zorganizovanie besedy s pracovníkmi Regionálneho úradu verejného zdravotníctva v Komárne na tému **„Zdravý životný štýl“**

***Jún***

* v súlade s **Národnou protidrogovou stratégiou** pripríležitosti **Medzinárodného dňa boja proti drogovej závislosti a nezákonnému obchodovaniu s drogami** premietnutie dokumentárneho filmu Heleny Třeštíkovej **„KATKA“** – film o 14 boji s drogovou závislosťou
* premietnutie filmu **“Alkohol – skrytý nepriateľ”** - pre žiakov 1. ročníka
* príprava nástenky k **Medzinárodnému dňu boja proti drogovej závislosti a nezákonnému obchodovaniu s drogami**
* vyhodnotenie celoročnej činnosti na úseku prevencie sociálno-patologických javov v podmienkach školy

***Vzdelávanie:***

* účasť na pracovných poradách koordinátorov prevencie – podľa ponuky
* účasť na seminároch a školeniach určených pre koordinátorov prevencie soc.-pat. javov – podľa ponuky

Podľa ponuky plánujeme navštíviť „Centrum pre liečbu drogových závislostí“ v Bratislave.

Plán práce je otvorený a v priebehu školského roka sa môže doplniť o ponúkané alebo žiadané akcie.

***Komárno, dňa 15. 09. 2017 Vypracovala : Ing. Monika Virágová***